Motsoeneng: Parlement moet SAUK-raad ondersoek, sê ANC | Maroela Media
Motsoeneng: Parlement moet SAUK-raad ondersoek, sê ANC
Motsoeneng tydens Dinsdag se mediakonferensie.
Die ANC het Woensdag in die parlement gesê hy beveel 'n parlementêre ondersoek aan om die bevoegdheid van die huidige raad van die SAUK te ondersoek ná sy besluit om die omstrede voormalige bedryfshoof Hlaudi Motsoeneng weer in 'n senior posisie aan te stel.
"Die aanstelling van die openbare uitsaaier se voormalige bedryfshoof, wat ook deur die hof tersyde gestel is, in nóg 'n senior posisie, is ongetwyfeld die laaste druppel wat die emmer laat oorloop het," het Jackson Mthembu, hoofsweep van die ANC, tydens 'n mediakonferensie in die parlement gesê. Dit volg nadat die SAUK-raad Motsoeneng as groepshoof van korporatiewe sake aangestel het ná die appèlhof se uitspraak dat sy aanstelling as bedryfshoof onwettig was.
"Die besluit om die voormalige bedryfshoof weer aan te stel, is 'n absolute oortreding van die uitsprake van die hooggeregshof en die appèlhof, en dit dui op 'n bestuur wat glad nie die wet respekteer nie."
Mthembu het gesê die raad se besluit was "onwettig" en die raad moet onmiddellik vergader om dit te herroep.
10 studente vas ná geweld by Rhodes-Universiteit
ANC-gedrag word ondersoek ná chaos by Pta-raadsvergadering
Dis duidelik dat die Hoofsweep nie n zoema man is nie. Ek stel voor julle kry die springmielies uit. Die poppe gaan nog dans